En charter-brite med badevinger, et skinkesøm i spændetrøje og hele farveladen eller en død indianer med tæppe og fuld krigsmaling?

Kært barn har mange navne, og en hotdog er ikke et af danskernes kæreste folkeejer uden grund. Den klassiske spise fra restaurant fodkold er unægteligt et fortrinligt mellemmåltid imellem dagens gøremål og smager fantastisk såvel på en varm sommerdag, som en kold vinteraften.

Med oplevelsesgaven ’Gå amok i en pølsevogn’ kan du tage din bedste hotdog-partner-in-crime under armen og sammen kan I forsøge jer med at spise alt hvad I kan på 1 time i jeres lokale Steff’s Place pølsevogn eller grillbar.

Gaven er den ideelle vært- eller værtindegave eller som sjov pølse-prank til den altid hotdogspisende kammerat. Gaven kan også gives til glade pølse-par, da den gælder for 2 personer.

Så er der vist kun tilbage og spørge: ’Skal det være med hele pivtøjet?’